આ સર્વે યુનિવર્સિટી ઓફ ઉતાહ અને એએએ ફાઉન્ડેન્શન ફોર ટ્રાફિક સેફ્ટી દ્વારા કરવામાં આવ્યો છે. જેમાં એ જાણવા મળ્યું છેકે, વોઇસ એક્ટિવેટેડ સ્માર્ટફોન અથવા તો પછી ડેશબોર્ડ ઇન્ફોટેઇનમેન્ટ સિસ્ટમનો ડ્રાઇવિંગ કરતી વખતે ઉપયોગ કરવામાં આવે તો તેનાથી તમારું ડ્રાઇવિંગ ડિસ્ટર્બ થાય છે અને તમે રસ્તા પર ધ્યાન કેન્દ્રિત કરી શકતા નથી. મોર્ડન ટેક્નોલોજીની મદદથી ડ્રાઇવર કાર ચલાવવાની સાથોસાથ મેસેજ મોકલી શકે છે, રેડિયો અથવા તો અન્ય મ્યુઝિક સિસ્ટમ ચાલુ કરી શકે છે, સ્ટિયરિંગ વ્હીલ હાથમાં પકડીને તથા રસ્તા પર નજર ટકાવી રાખીને ફોન કોલ ઉપાડી શકે છે, પ્રથમ દ્રષ્ટિએ આ ઉપયુક્ત ટેક્નોલોજી લાગી રહી છે, પરંતુ બીજી દ્રષ્ટિએ આ ટેક્નોલોજીના કારણે ડ્રાઇવર જોઇએ તે પ્રમાણમાં પોતાનું ધ્યાન રસ્તા પર કેન્દ્રિત કરી શકતો નથી.